Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 50/12/8811	Trebišov, 13.4.2012
EEČ : 2-69-128-2012

U Z N E S E N I E

Trestná vec:	obvinený XXXXX  
Prečin:	výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov a iné trestné činy

Rozhodol: 	prokurátor Okresnej prokuratúry Trebišov
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
	Dňa 07.01.2012 okolo 01.00 h v bare XXXXX, po predchádzajúcom verbálnom nedorozumení a v podnapitom stave fyzicky napadol poškodeného XXXXX tak, že ho udrel viackrát päsťou do tváre, čím mu takto spôsobil zranenie a to zlomeninu kĺbového výbežku sánky vľavo s minimálnym posunom úlomkov a pomliaždenie mäkkých tkanív tváre vľavo, ktoré zranenia by si vyžiadali nevyhnutnú dobu liečenia a práceneschopnosti v trvaní do 03.02.2012. 

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením vyšetrovateľa OR PZ, Odbor kriminálnej polície v XXXXX, sp. zn. XXXXX z 22.02.2012 bolo vznesené obvinenie XXXXX za prečin ublíženia na zdraví podľa § 156 ods. 1 Tr. zák. v jednočinnom súbehu s prečinom výtržníctva podľa § 364 ods. 1, písm. a Tr. zák., na tom skutkovom základe že dňa 07.01.2012 okolo 01.00 h v bare XXXXX, po predchádzajúcom verbálnom nedorozumení a v podnapitom stave fyzicky napadol poškodeného XXXXX tak, že ho udrel viackrát päsťou do tváre, čím mu takto spôsobil zranenie a to zlomeninu kĺbového výbežku sánky vľavo s minimálnym posunom úlomkov a pomliaždenie mäkkých tkanív tváre vľavo, ktoré zranenia by si vyžiadali nevyhnutnú dobu liečenia a práceneschopnosti v trvaní do 03.02.2012.
                                                     	
	Obvinený XXXXX sa v priebehu skráteného vyšetrovania ku skutku, ktorý je mu kladený za vinu v plnom rozsahu doznal, pričom škodu pre poškodeného XXXXX spôsobenú ublížením na zdraví vo výške 1.257,60 €  uhradil v plnej výške, o čom svedčí kópia poštovej poukážky na č. l. 77 vyš. spisu. 

	Obvinený XXXXX zároveň vyslovil súhlas s podmienečným zastavením trestného stíhania.

	Obvinenému XXXXX som v zmysle § 216 ods. 2 Tr. por. stanovil skúšobnú dobu v trvaní 12 (dvanásť) mesiacov, ktorá začína plynúť právoplatnosťou tohto uznesenia, pričom ak obvinený povedie v priebehu tejto skúšobnej doby riadny život, bude po jej uplynutí rozhodnuté o jeho osvedčení. V opačnom prípade sa bude v trestnom stíhaní pokračovať a to aj počas plynutia skúšobnej doby.

	Z vyššie uvedených dôvodov a vzhľadom na osobu páchateľa i jeho doterajší život, ako aj na okolnosti prípadu považujem rozhodnutie o podmienečnom zastavení trestného stíhania za odôvodnené a pre obvineného za dostačujúce.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jozef Mokáň
prokurátor